kardosdrur/scandi-wiki huggingface dataset:
Mont Blanc-tunnelen

Mont Blanc-tunnelen er en vejtunnel under Mont Blanc, som går mellem byen Chamonix i Arve-dalen i Frankrig og byen Courmayeur i Valle d'Aosta i Italien. Tunnelen blev påbegyndt i 1957 og blev indviet 16. juli 1965. Den 19. juli begyndte offentlig biltrafik i tunnelen.

Den er 11,6 km lang og 8,6 m bred. Der er et tunnelrør med en vejbane i hver retning, hvor Europavej E25 er ført igennem. På tunnelens midterste sted er der næsten 3 kilometer klippe over det borede tunnelrør. Landegrænsen er 7,6 kilometer inde i tunnelrøret, når man kører i retning mod Italien.

Tunnelen var den længste vejtunnel i verden ved åbningen i 1965. I 2018 benyttede mere end 1,9 mio. køretøjer tunnelen. Sammen med vejtunnelen ved Frejustunnelen udgør Mont Blanc-tunnelen en meget vigtig alpin passage for vejtrafik mellem Frankrig og Italien.

Infrastruktur 
På den franske side er indkørslen til tunnelen et stykke over niveauet for dalen. Det skyldes, at Arve-dalen er lavere liggende end det sted i Valle d'Aosta, hvor tunnelen har adgangsvej. Indkørslen på den franske side ligger i 1.274 m.o.h. og indkørslen på den italienske side ligger i 1.381 m.o.h. Chamonix på den franske side ligger ca. 1.037 m.o.h. På den italienske side ligger byen Courmayeur i ca. 1.226 m.o.h.

Tunnelen var verdens længste vejtunnel fra juli 1965 til december 1978, hvor Arlbergtunnelen under Arlbergpasset i Østrig åbnede med en længde på 13,97 kilometer.

Mont Blanc-ulykken 
Den 24. marts 1999 brød en belgisk lastbil i brand i tunnelen, hvorved 39 mennesker omkom. Efter branden var tunnelen lukket for reparation og ombygning i tre år, inden den igen kunne åbnes for trafik. I tunnelen var sket omfattende skader efter branden, der varede mere end to døgn.

Galleri

Andre store vejtunneler i Alperne 
 Skt. Gotthardtunnelen (vej)
 Frejustunnelen
 Arlbergtunnelen

Referencer

Eksterne henvisninger 

 Hjemmeside om tunnelen

Vejtunneler
Tunneler i Frankrig
Tunneler i Italien
Chamonix
Valle d'Aosta
Mont Blanc
Etableret i 1965
Finspångsån

Finspångsån (også kendt som Hällestadsån) er en å i den nordlige del af det svenske landskab Östergötland. Åen afvander også en mindre del af den sydøstlige del af landskabet Närke. Den er 86 km inklusive kildeløbene. Den har et afvandingsområde på 1.288 km², hvoraf 65% er skov og 11% dyrket område. Åen munder ud i søen Glan, ca. 8 km sydøst for Finspång, og fortsætter derfra i Motala ström. Finspångsån er Motala ströms tredjestørste biflod (Svartån og Stångån er større). 

Vandløb i Sverige
Cornelia Froboess

Cornelia Froboess (født 28. oktober 1943 i Berlin) er en tysk skuespiller og teenageidol fra 1950'erne og 1960'erne. I den periode medvirkede hun i en række musikfilm, især da rock'n'roll-bølgen havde ramt Tyskland. Hun spillede ofte en typisk berlinerpige, der kæmpede med sine forældre for sin selvstændighed.

Som Conny Froboess fik hun sit første sanghit som blot otteårig i 1951 med sangen "Pack die Badehose ein" ("Pak dit badetøj"), melodien skrevet af hendes far, Gerhard Froboess, og teksten af Hans Bradtke. Senere deltog hun i Eurovision Song Contest 1962 med sangen "Zwei kleine Italiener", der opnåede en sjetteplads.

Senere blev hun teater- og filmskuespiller, der også spillede mere seriøse roller. Hun medvirkede fx i Fassbinders film Veronika Voss, og hun spillede Marthe Schwerdtlein i en dramatisering af Goethes Faust på både teater og film. Af andre roller kan nævnes Ellida i Ibsens Fruen fra havet og titelrollen i Brechts Mutter Courage og hendes børn.

Eksterne henvisninger 

 

Sangere fra Tyskland
Skuespillere fra Tyskland
Personer fra Berlin
Deltagere ved Eurovision Song Contest 1962
Tysklands Eurovision Song Contest-deltagere
Romerske republik (flertydig)

Romerske republik har flere betydninger:
 Romerske republik – Den romerske republik fra 500 f.Kr. – 31 f.Kr.
 Romerske republik – Den romerske republik fra 1798 – 1799
 Romerske republik – Den romerske republik, 1849
Ding Dong Bell

"Ding Dong Bell" er en gammel, engelsksproget børnesang, der kendes fra det 16. århundrede. Organist John Lant ved Winchester Cathedral nedskrev i 1580 nogle linjer, der indeholder denne frase. Ordene forekommer også flere steder i skuespil af William Shakespeare, dog muligvis som anvisninger om lydeffekter.

Teksten 

Teksten lyder i en moderne udgave således:
Ding, dong, bell,
Pussy’s in the well.
Who put her in?
Little Johnny Green.
Who pulled her out?
Little Tommy Stout.
What a naughty boy was that,
To try to drown poor pussy cat,
Who ne’er did him any harm,
But killed all the mice in the farmer's barn.

Noter 

Børnesange
Stavanger/Sandnes

Stavanger/Sandnes er Norges tredje største bymæssige bebyggelse bestående af sammenhængende byområder i kommunerne Stavanger, Sandnes, Sola og Randaberg. Byområder, som defineret af SSB, har 225.020 indbyggere pr. 4. november 2019, fordelt over 79,31 km². Disse kommuner udgør "Nord-Jæren" i regionen Jæren, og har tilsammen 261.485 indbyggere pr. 1. januar 2020. Byområdet har landets største procentvise befolkningsvækst, og Sandnes er landets hurtigst voksende by.

Den bymæssige bebyggelse er skabt ved at bebyggelsen langs hovedvejene sydpå fra Stavanger er vokset og ført til at de to byer Stavanger og Sandnes er vokset sammen, og ifølge SSBs definition for byområder er de to byer nu at opfatte som ét byområder. Bebyggelser i kommunerne Sola og Randaberg mod grænserne er også nære nok til at inkluderes i dette.

Stavanger/Sandnes er den centrale del af byregionen Stavangerregionen.

Se også 
 Norges bymæssige bebyggelser
 Konurbation

Referencer

Eksterne henvisninger 
 Stavanger kommune
 Sandnes kommune

Rogaland
Sandnes
Sandnes
Sola
Merkinė

Merkinė ( , ,  ) er en by i Dzūkija nationalpark i Litauen, som ligger ved sammenløbet af floderne Merkys og Nemunas.

Historie 

Merkinė er en af de ældste litauiske bosættelser og blev første gang nævnt i skriftlige kilder i 1359 i Novgorods krønike. Nogle historikere som Michał Balinski og Aleksander Połujański mener at byen blev grundlagt af viking]erne i 1200-tallet. Byen er placeret ved Merkinė slotsbakke, hvor man fra en gammel borgbanke kontrollerede floderne. Mest sandsynligt blev bebyggelsen og borgen grundlagt i 1200-tallet som en del af unge litauiske stats forsvarsanlæg. Træborgen Merkinė var en vigtig del af forsvarlinje af slotte ved Nemunas mod Den Tyske Orden. Da Storfyrsten af Litauen og konge af Polen Jogaila gav Vilnius byrettigheder i 1387 blev dokumentet underskrevet på Merkinė slot. Første kirke blev bygget i 1387-1392 af Vytautas Didysis og Jogaila. Efter slaget ved Grunwald voksede byen hurtigt. I 1532 holdt den litauiske Sejmas måde i Merkinė. Indtil byen fik Magdeburgrettigheder var der skatteopkrævere i Merkinė, og efterhånden var der et øget antal af kroer og handelen øgeedes.

Magdeburgrettigheder 
Merkinė fik tildelt Magdeburgrettigheder 7. december 1569.

Jødisk historie 
Den tidligste omtale af jøder i Merkinė er fra 8. juli 1539, hvor en tvist mellem en jøde ved navn Konyuk og en kristen om en gæld til Konyuk blev pådømt. I 1551 blev Merkinė nævnt som en af fjorten byer hvor landsbybeboere og jøder fik skattefritagelse for en særskat til den polske rigsdag, der blev holdt i Vilnius samme år. Merkine var i 1800-tallet hjemsted for nogle hebraiske lærde bl.a. Mordokaj Melzer, Isaac Margolis (d. New York 1887), og hans søn Max Margolis, assisterende professor i semitiske sprog på University of California..

I skoven bag byen ligger en massegrav for polske jøder dræbt under den nazistiske besættelse.

Kirker 

I Merkine findes den romerskkatolske kirke, som er inviet til "den hellige Jomfru Marias Himmelfart". Kirken er fra 1648, bygget i gotisk stil med elementer fra renæssancen og barokken. Der ud over har byen den ortodokse "Hellig Korskirke", bygget i 1888. Kirken havde i 1949 50-100 troende, og blev nedlagt og overtaget af det lokale etnografiske museum.

Merkinės pyramide 
Merkinės pyramide blev bygget af Paul Žėkas i 2002, på stedet, hvor han som syvårig havde en mystisk oplevelse den 20. august 1990. Pyramiden tiltrækker en større gruppe mennesker, bl.a. den tidligere præsidents Rolandas Paksas' kone Limes Paksienė, der besøger pyramiden hver anden uge undertiden med hele hendes familie. Hun deltog i en kampagne for at redde pyramiden fra nedrivning, da dette blev foreslået af litauiske embedsmænd.

Kilder

Se også 
 Dzūkija nationalpark

Eksterne henvisninger 

 Merkinė, Litauen på JewishGen 
 Billeder fra Merkinė 

Seniūnija i Litauen
Monarch Airlines

Monarch Airlines var et britisk charter- og ruteflyselskab med base og hovedkvarter på London Luton Airport, etableret 5. juni 1967. Selskabet indgav konkursbegæring 2. oktober 2017 og efterlod 110.000 passagerer i udlandet.

Monarch Airlines begyndte på kommercielle flyvninger 5. april 1968, da et Bristol 175 Britannia turboprop-fly lettede fra Luton med kurs mod Madrid.

Flyflåde

Kilder

Eksterne henvisninger 

 Monarch Airlines officielle hjemmeside 

Tidligere flyselskaber fra Storbritannien
Etableret i 1967
Ophørt i 2017
Nørre Alslev Kirke

Nørre Alslev Kirke ligger i Nørre Alslev ca. 15 km N for Nykøbing Falster (Region Sjælland).

Eksterne kilder og henvisninger 

 Nørre Alslev Kirke  på nordenskirker.dk
 Nørre Alslev Kirke på KortTilKirken.dk
 Nørre Alslev Kirke på danmarkskirker.natmus.dk (Danmarks Kirker, Nationalmuseet)

Kirker i Guldborgsund Kommune
Kirker i Lolland-Falsters Stift
Kirker i Maribo Amt
Gotisk arkitektur i Danmark
Nørre Kirkeby Kirke

Nørre Kirkeby Kirke ligger i landsbyen Nørre Kirkeby ca. 13 km N for Nykøbing Falster (Region Sjælland).

Eksterne kilder og henvisninger 

 Nørre Kirkeby Kirke  på nordenskirker.dk
 Nørre Kirkeby Kirke på KortTilKirken.dk
 Nørre Kirkeby Kirke på danmarkskirker.natmus.dk (Danmarks Kirker, Nationalmuseet)

Kirker i Guldborgsund Kommune
Kirker i Lolland-Falsters Stift
Kirker i Maribo Amt
Nørre Ørslev Kirke

Nørre Ørslev Kirke ligger i landsbyen Nørre Ørslev ca. 7 km ØNØ for Nykøbing Falster (Region Sjælland).

Eksterne kilder og henvisninger 

 Nørre Ørslev Kirke  på nordenskirker.dk
 Nørre Ørslev Kirke på KortTilKirken.dk
 Nørre Ørslev Kirke på danmarkskirker.natmus.dk (Danmarks Kirker, Nationalmuseet)

Kirker i Guldborgsund Kommune
Kirker i Lolland-Falsters Stift
Kirker i Maribo Amt
Charazani

Charazani er en landsby i den vestlige del af Bolivia. Charazani er adminstrativt centrum i provinsen Bautista Saavedra i departementet La Paz.

Byer i Bolivia
Skelby Kirke (Guldborgsund Kommune)

Skelby Kirke ligger i landsbyen Skelby ca. 15 km S for Nykøbing Falster (Region Sjælland).

Eksterne kilder og henvisninger 

 Skelby Kirke  på nordenskirker.dk
 Skelby Kirke på KortTilKirken.dk
 Skelby Kirke på danmarkskirker.natmus.dk (Danmarks Kirker, Nationalmuseet)
 

Kirker i Guldborgsund Kommune
Kirker i Lolland-Falsters Stift
Kirker i Maribo Amt
Strandkirken

Strandkirken ved Marielyst ligger i sommerhusområdet Marielyst ca. 11 km SSØ for Nykøbing Falster (Region Sjælland).

Kirken er privatejet, men med grund i Folkekirken. Den ledes af en komité bestående af både faste og valgte medlemmer. Foruden lokale beboere eller folk, der i øvrigt har en tilknytning til området, er komitéen sammensat af stiftets biskop, provsten over Falster Provsti, samt de kirkebogsførende sognepræster i hhv. Væggerløse og Nykøbing F Sogn.

Siden 2016 har sognepræst Anders Martin Lauritsen (Væggerløse) været formand for komitéen.

Strandkirken drives udelukkende af indsamlede midler, og modtager dermed ingen midler via den kirkelige ligning (kirkeskat).

Historie 
I 1944 besluttede en række fastbeboende i Væggerløse Sogn og sommerhusejere i Marielyst at arbejde for at bygge en kirke ved Marielyst, hvor de kunne gå til gudstjeneste.

Krigen og besættelsen forsinkede arbejdet, men den 19. december 1957 var man så vidt, at grundsten kunne lægges. Der var ligeledes i mellemtiden indsamlet tilstrækkelige midler til at finansiere den endelige opførelse af bygningen.

Kirken blev tegnet af arkitekt Albert Petersen, Nykøbing F. og opført af murermester Ottar Nielsen, tømrermester Skytte Koch, glarmester Wallin, blikkenslager A. Andersen & Søn, samt malermester Arndt Jensen.

Eksterne kilder og henvisninger 
 50-årsjubilæumsskrift 
 Strandkirken på KortTilKirken.dk

Kirker i Guldborgsund Kommune
Kirker i Lolland-Falsters Stift
Kirker i Maribo Amt
Væggerløse Kirke

Væggerløse Kirke ligger i Væggerløse ca. 7 km SSØ for Nykøbing Falster (Region Sjælland). Kirken er bygget i romansk stil

Historie 
I middelalderen var kirken katolsk viet til Sankt Olaf

Eksterne kilder og henvisninger 
 Væggerløse Kirke  på nordenskirker.dk
 Væggerløse Kirke på KortTilKirken.dk
 Væggerløse Kirke på danmarkskirker.natmus.dk (Danmarks Kirker, Nationalmuseet)

Kirker i Guldborgsund Kommune
Kirker i Lolland-Falsters Stift
Kirker i Maribo Amt
Bruno Labbadia

Bruno Labbadia (født 8. februar 1966 i Darmstadt, Vesttyskland) er en tidligere tysk fodboldspiller og nuværende træner.

Eksterne henvisninger 

Fodboldspillere fra Tyskland
Fodboldtrænere fra Tyskland
Fodboldspillere fra Hamburger SV
Fodboldspillere fra 1. FC Kaiserslautern
Fodboldspillere fra FC Bayern München
Fodboldspillere fra 1. FC Köln
Fodboldspillere fra Werder Bremen
Fodboldspillere fra Arminia Bielefeld
Fodboldspillere fra Karlsruher SC
Personer fra Darmstadt
You Me at Six

You Me at Six er et britisk rockband fra Weybridge i Surrey, dannet i 2004.
Deres musik er i genren for alternativ rock over mod pop-punk. Bandet består af Josh Franceschi (forsanger), Max Helyer (rytmeguitar), Matt Barnes (bas), Dan Flint (trommer) og Chris Miller (lead guitar).

Diskografi

Eksterne henvisninger 

 Bandets officielle hjemmeside

Rockgrupper fra Storbritannien
Kulturhuset Pilegården

Kulturhuset Pilegården er et lokalt kulturhus i Brønshøj i København. Kulturhuset Pilegården er en del af den administrative enhed Kultur Nord, som hører under Kultur- og Fritidsforvaltningen i Københavns Kommune.

Pilegården huser adskillige lokale foreninger og har kulturtilbud såsom koncerter, foredrag, teater, motion, messer og markeder. Kulturhuset udlejer desuden lokaler til kurser, selskaber mm. og har ca. 100.000 besøgende årligt.

"Pilegården" blev bygget i 1934 som en tilbygning til bagbygningen fra 1927, hvor bygherren var Løvens Kemiske Fabrik, som i de år flyttede deres produktion til Brønshøj på den grund, hvor "Hans Christs Gård" lå. I en af længerne på gården lå et kurvemagerværksted, og afskårne pilekviste blev fragtet dertil, og det gav senere navn til "Pilegården".

Da Løvens Kemiske Fabrik flyttede i 1958, rykkede Teknologisk Institut ind i bygningerne og oprettede forskellige tekniske fagskoler. I 1978 overtog Københavns Kommune komplekset med socialcenter og andre institutioner i hovedbygningen. Bagbygningen blev samtidigt indrettet til medborgerhus og blev fra september 1983 drevet af KUC (Københavns Ungdoms Centre).

Den bygning, der husede den oprindelige "Pilegård" eksisterer endnu og omtales nu som "Pilegårdens Anneks" og huser i dag en af Danmarks største rollespilsforeninger, Rollespilsfabrikken.

Eksterne kilder/henvisninger 
 Kulturhuset Pilegården

Noter 

Kulturcentre i Danmark
Brønshøj-Husum
De Sønderjydske Piger

De Sønderjydske Piger er er en del af digtet, De vog dem, vi grov dem., der blev skrevet af Holger Drachmann og er fra hans bog Derovre fra Grænsen der udkom i 1877 og blev senere illustreret ved et billede af to sønderjydske piger. Bogen og billedet blev meget populære i hele landet og selve billedet blev nærmest et nationalt symbol og man så motivet på bl.a. kopper, tallerkener, porcelænspibehoveder og kunstfærdigt udførte billeder i forskellige størrelser og varierende baggrunde.

Historie

Holger Drachmanns bog var inspireret af hans rejse i det tabte land syd for Kongeåen efter krigen i 1864, og han besøgte steder og personer der havde været vidne til krigen. Denne tur kom forbi Sønderborg, hvor gik han en aftentur forbi Dybbøl Mølle og videre ud til Bøffelkobbel. Her standsede han ved et hus, hvor der i forhaven var en velholdt grav for to danske soldater og han faldt i snak med husets unge datter. Senere samme aften skrev han digtet på sit hotel i Sønderborg.

Digtet kom med i bogen Derovre fra grænsen, der blev en stor succes og i selve digtet var efterfølgende vers skrevet;

I 1879 fik forlægger Ernst Bojesten ideen til at illustrere digtet med et billede af de to sønderjyske piger. Det skete vinteren samme år og blev arrangeret gennem en ven, der overtalte H.M. Tofte, der var lærer på Den danske Borgerskole i Flensborg og senere på Aagaard Højskole, til at bruge hans to døtre til dette formål. Om de to piger sagde man, at der ikke fandtes smukkere i byen. Det var den flensborgske fotograf Schumann der tog billedet af de to piger. Helga, som var den yngste, var siddende iklædt en dragt fra øen Før og den ældre, Valborg, stående iklædt en alsinger dragt. Selve billedet af De Sønderjyske Piger fik en overvældende udbredelse. Rygterne siger, at konge Christian 9. fik overrakt det første billede. Endvidere fik kejserinde Dagmar i Rusland, som altid har været sønderjydernes ven, et billede i legemsstørrelse.

Den yngste af pigerne, Helga Marie Toft, døde i september 1883 af tuberkulose, kun 22 år gammel. Helgas gravsten blev senere fjernet, men i 1992 blev der nedsat en komité, som ved et samarbejde mellem menighedsråd og forskellige fonde, rejste en mindesten over graven på kirkegården i Oversø lidt syd for Flensborg. Mindestenen blev indviet søndag d. 13 juni 1992.

Kilder og referencer

Ekstern henvisnger
 Museum Sønderborg Slot: De sønderjyske piger 
 www.kalliope.org  Hele digtet kan læses her. Hentet 13-12-2010.

Sønderjyllands historie
Kultur i Sønderjylland
Mauritshuis

Mauritshuis er et kunstmuseum i Haag i Holland, som huser det kongelige billedgalleri. Grev Johan Moritz af Nassau-Siegen (1604–1679) residerede der. I dag er der en anseelig malerisamling, specielt med flamske og nederlandske malermestre fra det 17. århundrede. Samlingens højdepunkt er Pige med perleørering af den nederlandske maler Johannes Vermeer.

I 2016 havde museet 410.000 besøgende, hvilket gør det til et af landets mest besøgte museer.

Bygning 
Mauritshuis blev opført af Johan Moritz i 1636-1641, mens han var guvernør i den nederlandske koloni i Brasilien. Bygningen er i hollandsk klassicistisk stil. Den blev tegnet af en af tidens mest værdsatte arkitekter, den hollandske Jacob van Campen, og hans assistent Pieter Post. Den toetagers bygning er strengt symmetrisk med fire lejligheder samlet om en central sal. Hver lejlighed var opbygget efter samme plan. Oprindeligt havde bygningen en kuppel. Den gik tabt ved en brand i 1704. I 1820 købte den hollandske stat Mauritshuis som sæde for det kongelige billedgalleri. Museet blev åbnet for offentligheden i 1822.

Samling 
Samlingen er opbygget omkring statholder Vilhelm af Orange kunstsamling, som blev overdraget til den hollandske stat af hans søn kong Vilhelm. Samlingen bestod af omkring 200 malerier. Den nuværende samling består af hen ved 800 malerier. Fokusområdet er flamske og nederlandske malere fra den nederlandske guldalder, heriblandt værker af Pieter Brueghel, Paulus Potter, Peter Paul Rubens, Rembrandt van Rijn, Jacob van Ruisdael, Johannes Vermeer, og Rogier van der Weyden. Og værker af den tyske Hans Holbein.

Værker i udvalg

Eksterne henvisninger 

 Mauritshuis

Kunstmuseer i Nederlandene
Museer etableret i 1822
Michael Friis

Michael Friis kan henvise til flere personer:
 Michael Friis (bassist)
 Michael Friis (trommeslager)
Michael Friis (bassist)

Michael Friis (født 1950) er en dansk basguitarist, komponist, producer, orkesterleder og skuespiller. Som bassist foretrækker han at spille på en båndløs bas af mærket Mørch.

Han har spillet med bl.a. Sebastian, Søren Kragh-Jacobsen, Lis Sørensen og  Lasse & Mathilde. I perioder har han været medlem af faste konstellationer, bl.a. rock-bandet Culpeper og jazz-orkesteret Anima.

Michael Friis har endvidere været aktiv i forskellige teaterprojekter, bl.a. på Betty Nansen Teatret. I de senere år har han sat sit store præg på det bornholmske musik- og kulturliv som aktiv musiker i masser af sammenhænge, bl.a. Bornholmerrevyen, og i sine "Blues Clinics" og jamsessions. Han er også formand for bestyrelsen i Musikhuzet i Rønne.

Filmografi

Komponist 
 1987: Dragonslayer Quark 
 1987: Merry Quarkmas 
 1987: Quark and the Mosquitos 
 1987: Quark and the Princess 
 1987: Quark and the Vikings
 1987: Quark and the Highway Robber 
 1987: Baby Quark 
 1989: Retfærdighedens rytter
 1995: Elsker elsker ikke 
 1999: Det der om morg'nen

Soundtrack 
 1985: Rock for Afrika

Skuespiller 
 1980: Sebastian & Lis Sørensen 
 1985: Rock for Afrika 
 1990: Kajs fødselsdag
 1991: Drengene fra Sankt Petri 
 1992: Russian Pizza Blues
 1995: Alletiders nisse 
 1999: Olsen-bandens første kup 
 1999: Det der om morg'nen  
 1995: Eleva2ren

Eksterne henvisninger 
 
 
 http://www.torbenbille.dk/journalistik/michael-friis-fylder-60/
 http://www.thorbackhausen.dk/?Bands:Thor_Backhausen%2C_Henrik_Salinas_%26amp%3B_Michael_Friis
 http://gaffa.dk/anmeldelse/35939  Sebastian

Bassister fra Danmark
Komponister fra Danmark
Musikproducere fra Danmark
Skuespillere fra Danmark
Orkesterledere
Burnin Red Ivanhoe
Basguitarister
Frank William Abagnale jr.

Frank William Abagnale jr. (født 27. april 1948) er en amerikansk tidligere checksvindler og bedrager. I løbet af fem år i 1960'erne benyttede han falske checks til en værdi af 2,5 millioner amerikanske dollar i tilsammen 26 forskellige lande (Danmark inkluderet), og under mindst otte forskellige aliasser. Efter at han blev fanget, afsonede han fængselstraffe i Frankrig og Sverige, før han blev udleveret til USA. Han drev senere "Abagnale and Associates", hvor han hjalp firmaer med at forebygge finansielle bedragerier. Hans liv er blevet filmatiseret i filmen Catch Me If You Can, der er baseret på bogen med samme navn.

Bøger 
 Catch Me if You Can, 1980 (gentrykt op til flere gange senere). Skrevet sammen med Stan Redding. /
 The Art of the Steal, 2001. 
 Real U Guide To Identity Theft, 2004. 
 Stealing Your Life, April 2007.

Filmen om Abagnale 
Abagnales liv blev filmatiseret i Catch Me If You Can fra 2002, baseret på bogen, der bærer samme navn. Filmen er instrueret af Steven Spielberg og har Leonardo DiCaprio i hovedrollen som Abagnale, mens Tom Hanks spiller FBI agenten Carl Hanratty som er en blanding af en masse agenter, der fangede Abagnale. Abagnale har udtalt i interview at filmen er omkring 80 procent sand.

Eksterne henvisninger

Kilder 

Personer fra New York
Fransk-amerikanere
Svindlere fra USA
Amerikanere i 1900-tallet
Amerikanere i 2000-tallet
Sint-Truiden

Sint-Truiden (fransk: Saint-Trond) er en by i den belgiske provins Limburg, 39.128 indbyggere. Den nederlandsktalende by ligger på sproggrænsen med den fransktalende (vallonske) del af landet.

Eksterne henvisninger 
 Byens officielle hjemmeside 

Byer i Belgien
Jesus College (Cambridge)

Jesus College ved University of Cambridge blev grundlagt i 1496 af John Alcock, daværende biskop af Ely. Institutionen overtog bygningerne fra et benediktinsk nonnekloster. Historien fortæller at klosteret blev lavet om til et kollegium fordi klosteret havde fået et rygte for promiskuitet.

Lærestedets fuldstændige navn er "The College of the Blessed Virgin Mary, Saint John the Evangelist and the glorious Virgin Saint Radegund, near Cambridge". Den korte form, "Jesus College", kommer fra navnet på kapellet, Jesus Chapel. Kapellet blev grundlagt i begyndelsen af 1000'erne, og er den ældste universitetsbygning i Cambridge som stadig er i brug.

Eksterne henvisninger 

 

University of Cambridge
La Coka Nostra

La Coka Nostra er en hiphopgruppe , der består af det tidligere House of Pain-medlem og grafiker Danny Boy O'Connor, Everlast, Ill Bill, Slaine og DJ Lethal. Deres første LP "A Brand You Can Trust" blev udgivet i 2009.

Eksterne henvisinger 
 

Hiphopgrupper fra USA